sagorsarker/bangla-wikipedia huggingface dataset:
স্ক্রিন অ্যাক্টরস গিল্ড পুরস্কার (সেরা অভিনেতা - নাট্য ধারাবাহিক)

স্ক্রিন অ্যাক্টরস গিল্ড পুরস্কার (সেরা অভিনেতা - নাট্য ধারাবাহিক) হল স্ক্রিন অ্যাক্টরস গিল্ড প্রদত্ত নাট্যধর্মী ধারাবাহিকে প্রধান অভিনেতা হিসেবে সেরা পারদর্শীতা দেখানোর জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে। ডেনিস ফ্রাঞ্জ এই বিভাগে প্রথম পুরস্কার বিজয়ী, তিনি "এনওয়াইপিডি ব্লু" (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। জেমস গ্যান্ডলফিনি "দ্য সোপরানোস" টিভি ধারাবাহিকে অভিনয় করে এই বিভাগে সর্বাধিক তিনবার পুরস্কার অর্জন করেছেন। সাম্প্রতিক বিজয়ী পিটার ডিংকলেজ "গেম অব থ্রোনস" (২০১৯) টিভি ধারাবাহিকে অভিনয়ের জন্য এই পুরস্কার লাভ করেন।
স্ক্রিন অ্যাক্টরস গিল্ড পুরস্কার (সেরা অভিনেত্রী - নাট্য ধারাবাহিক)

স্ক্রিন অ্যাক্টরস গিল্ড পুরস্কার (সেরা অভিনেতা - নাট্য ধারাবাহিক) হল স্ক্রিন অ্যাক্টরস গিল্ড প্রদত্ত নাট্যধর্মী ধারাবাহিকে প্রধান অভিনেতা হিসেবে সেরা পারদর্শীতা দেখানোর জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে। ক্যাথি বেকার এই বিভাগে প্রথম পুরস্কার বিজয়ী, তিনি "পিকেট ফেন্সেস" (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। জুলিঅ্যানা মার্গুলেস "ইআর" (১৯৯৭, ১৯৯৮) ও "দ্য গুড ওয়াইফ" (২০০৯, ২০১০) টিভি ধারাবাহিকে অভিনয় করে এই বিভাগে সর্বাধিক চারবার পুরস্কার অর্জন করেছেন। সাম্প্রতিক বিজয়ী জেনিফার অ্যানিস্টন "দ্য মর্নিং শো" (২০১৯) টিভি ধারাবাহিকে অভিনয়ের জন্য এই পুরস্কার লাভ করেন।
স্ক্রিন অ্যাক্টরস গিল্ড পুরস্কার (সেরা অভিনেতা - হাস্যরসাত্মক ধারাবাহিক)

স্ক্রিন অ্যাক্টরস গিল্ড পুরস্কার (সেরা অভিনেতা - হাস্যরসাত্মক ধারাবাহিক) হল স্ক্রিন অ্যাক্টরস গিল্ড প্রদত্ত হাস্যরসাত্মক ধারাবাহিকে প্রধান অভিনেতা হিসেবে সেরা পারদর্শীতা দেখানোর জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে। জেসন আলেকজান্ডার এই বিভাগে প্রথম পুরস্কার বিজয়ী, তিনি "সিনফেল্ড" (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। আলেক বল্ডউইন "থার্টি রক" (২০০৭-২০১২) টিভি ধারাবাহিকে অভিনয় করে এই বিভাগে সর্বাধিক সাতবার পুরস্কার অর্জন করেছেন। সাম্প্রতিক বিজয়ী টনি শ্যালুব "দ্য মার্ভেলাস মিসেস মেইজেল" (২০১৯) টিভি ধারাবাহিকে অভিনয়ের জন্য এই পুরস্কার লাভ করেন।
কাতারের সরকারি ছুটির দিন

কাতার বেশ কয়েকটি সরকারি ছুটি পালন করে থাকে। প্রতি সপ্তাহে দুটি দিন, শুক্র ও শনিবার। বার্ষিক সরকারি ছুটিতে অন্তর্ভুক্ত রয়েছে:
সরকারি দপ্তর ও ব্যাংকগুলোতে আরো অনেক সরকারি ছুটির দিন পালন করা হয়ে থাকে।
স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক)

স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক) হল স্ক্রিন অ্যাক্টরস গিল্ড প্রদত্ত হাস্যরসাত্মক ধারাবাহিকে প্রধান অভিনেত্রী হিসেবে সেরা পারদর্শীতা দেখানোর জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে। হেলেন হান্ট এই বিভাগে প্রথম পুরস্কার বিজয়ী, তিনি "ম্যাড অ্যাবাউট ইউ" (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। জুলিয়া লুই-ড্রাইফাস "সিনফেল্ড" (১৯৯৬ ও ১৯৯৭) ও "ভিপ" (২০১৩, ২০১৬ ও ২০১৭) টিভি ধারাবাহিকে অভিনয় করে এই বিভাগে সর্বাধিক পাঁচবার পুরস্কার অর্জন করেছেন। সাম্প্রতিক বিজয়ী ফিবি ওয়ালার-ব্রিজ "ফ্লিব্যাগ" (২০১৯) টিভি ধারাবাহিকে অভিনয়ের জন্য এই পুরস্কার লাভ করেন।
মিনি ধারাবাহিক বা টিভি চলচ্চিত্র অভিনেতার সেরা অভিনয় বিভাগে স্ক্রিন অ্যাক্টরস গিল্ড পুরস্কার

মিনি ধারাবাহিক বা টিভি চলচ্চিত্র অভিনেতার সেরা অভিনয় বিভাগে স্ক্রিন অ্যাক্টরস গিল্ড পুরস্কার হল স্ক্রিন অ্যাক্টরস গিল্ড প্রদত্ত মিনি ধারাবাহিক বা টিভি চলচ্চিত্রে প্রধান অভিনেতা হিসেবে সেরা পারদর্শিতা প্রদর্শনের জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে।
রাউল হুলিয়া এই বিভাগে প্রথম পুরস্কার বিজয়ী, তিনি "দ্য বার্নিং সিজন" (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। আল পাচিনো, গ্যারি সিনিস, পল জিয়ামাটি ও মার্ক রাফালো সর্বাধিক দুইবার এই পুরস্কার অর্জন করেন। সাম্প্রতিক বিজয়ী স্টিভেন ইয়ান "বিফ" (২০২৩) টিভি ধারাবাহিকে অভিনয়ের জন্য এই পুরস্কার লাভ করেন।
মীর সাখাওয়াত আলী দারু

মীর সাখাওয়াত আলী দারু বাংলাদেশি একজন রাজনীতিবিদ ও মুক্তিযোদ্ধা। তিনি ১৯৭০ সালে পাকিস্তান গণ পরিষদের নির্বাচিত এমএনএ, অবিবক্ত খুলনা-৩ আসনের ও বাগেরহাট-২ আসনের সাবেক সংসদ সদস্য।
মীর সাখাওয়াত আলী দারু বাগেরহাট জেলার কচুয়ার টেংরাখালীতে জন্মগ্রহণ করেন। তার পিতা মীর আশরাফ আলী ও মাতা আছিয়া খাতুন। তিনি ফরিদা আক্তার বানু লুসীকে বিয়ে করেন, যিনি বাগেরহাট জেলা আওয়ামী লীগের সহ-সভাপতি। এই দম্পতীর একমাত্র মেয়ে মীর জেনিয়া সাখাওয়াত কেন্দ্রীয় যুব মহিলা লীগের নেত্রী।
মীর সাখাওয়াত আলী দারু ষাটের দশকের সামরিক শাসন বিরোধী ছাত্র আন্দোলন, ঊনসত্তরের গণঅভ্যুত্থান, বাংলাদেশের স্বাধীনতা যুদ্ধের সংগঠক, ৯০ এর গণ অভ্যুত্থানসহ সকল গণতান্ত্রিক আন্দোলনে ভূমিকা রাখেন।
তিনি ১৯৭০ সালে পাকিস্তান গণ পরিষদের নির্বাচিত এমএনএ, তৎকালীন খুলনা-৩ আসনের ১৯৭৩ সালে প্রথম জাতীয় সংসদের নির্বাচিত সংসদ সদস্য
তিনি বাগেরহাট-২ (কচুয়া-বাগেরহাট সদর) আসনের জুন ১৯৯৬ সালে সপ্তম জাতীয় সংসদের নির্বাচিত সংসদ সদস্য ছিলেন।
শমশের সিং সুরজেওয়ালা

শমশের সিং সুরজেওয়ালা (২৪ মার্চ ১৯৩২ – ২০ জানুয়ারি ২০২০) ভারতের হরিয়ানার একজন আইনজীবী ও রাজনীতিবিদ ছিলেন। তিনি রাজ্যসভা ও হরিয়ানা বিধানসভার সদস্য ছিলেন। তিনি হরিয়ানা প্রদেশ কংগ্রেস কমিটির সভাপতি, হরিয়ানা সরকারের মন্ত্রী ও হরিয়ানা বিধানসভার বিরোধীদলীয় নেতা হিসেবেও দায়িত্ব পালন করেছেন। তিনি ছিলেন রণদীপ সিং সুরজেওয়ালার পিতা।
শমশের সিং সুরজেওয়ালা ১৯৩২ সালের ২৪ মার্চ জন্মগ্রহণ করেছিলেন। ছাত্রাবস্থা থেকেই তিনি রাজনীতির সাথে যুক্ত ছিলেন। ভারতীয় জাতীয় কংগ্রেসের নীতিকে সমর্থন জানানোর জন্য তাকে সানগ্রুরের শাসক যাদবিন্দ্র স্টেট মাধ্যমিক বিদ্যালয় থেকে বহিষ্কার করেছিলেন।
শমশের সিং সুরজেওয়ালা ১৯৫৭ সালে আইন পেশায় নিয়োজিত হন। তিনি সেন্ট্রাল ব্যাঙ্ক অব সানগ্রুরের পরিচালন অধিকর্তা ও কৈথলের কালায়াত পঞ্চায়েত সমিতির প্রধান সমিতির প্রধান হিসেবে নির্বাচিত হয়েছিলেন।
শমশের সিং সুরজেওয়ালা ১৯৬৭, ১৯৭৭, ১৯৮২ ও ১৯৯১ সালে নারোয়ানা থেকে হরিয়ানা বিধানসভার বিধায়ক হিসেবে নির্বাচিত হয়েছিলেন। ১৯৯২ সালে তিনি হরিয়ানা থেকে রাজ্যসভার সদস্য হিসেবে নির্বাচিত হন। পরবর্তীতে, তিনি কৈথল থেকে ২০০৫ সালে হরিয়ানা বিধানসভার বিধায়ক হিসেবে নির্বাচিত হয়েছিলেন। তিনি চারবার হরিয়ানা সরকারের মন্ত্রী হিসেবে দায়িত্ব পালন করেছিলেন। তিনি হরিয়ানা বিধানসভার বিরোধীদলীয় নেতা হিসেবেও দায়িত্ব পালন করেছিলেন।
শমশের সিং সুরজেওয়ালা কৃষকদের অধিকার নিয়ে কাজ করেছেন। তিনি হরিয়ানা কৃষক সমাজ ও সর্বভারতীয় কিষাণ কংগ্রেসের সভাপতি ছিলেন। তিনি হরিয়ানা প্রদেশ কংগ্রেস কমিটির সভাপতি হিসেবেও দায়িত্ব পালন করেছেন।
শমশের সিং সুরজেওয়ালা ২০২০ সালের ২০ জানুয়ারি নয়াদিল্লির অখিল ভারতীয় আয়ুর্বিজ্ঞান সংস্থান হাসপাতালে ৮৭ বছর বয়সে প্রয়াত হন।
পিএসআর বি১৫০৯-৫৮

পিএসআর বি১৫০৯-৫৮ (PSR B1509-58) ১৯৮৭ সালে আইনস্টাইন এক্স-রশ্মি মানমন্দির কর্তৃক ১৯৮২ সালে আবিষ্কৃত একটি পালসার, যা পৃথিবী হতে প্রায় ১৭ হাজার আলোক-বর্ষ দূরে সির্সিনাস নক্ষত্রমণ্ডলে অবস্থিত। পৃথিবীতে এটির প্রায় ১৭০০ বছর পুরানো অবস্থা দৃশ্যমান। এটি এমন একটি নীহারিকাতে অবস্থিত যার বিস্তৃতি প্রায় ১৫০ আলোকবর্ষ। নাসা তারাটিকে "একটি দ্রুত ঘূর্ণয়মান নিউট্রন নক্ষত্র বলে বর্ণনা করেছে যা তার চারপাশের মহাকাশে শক্তি নির্গত করে বিভিন্ন জটিল এবং উদ্বেগজনক মনোমুগ্ধকর কাঠামো তৈরি করে। যেমন: একটি বিশাল মহাজাগতিক হাতের মতো কাঠামো।" তাই এটি "ঈশ্বরের হাত" নামেও পরিচিত। এর ঘূর্ণন হার প্রতি সেকেন্ডে প্রায় ৭ বার।
ফরিদগঞ্জ

ফরিদগঞ্জ বাংলাদেশের চট্টগ্রাম বিভাগের অন্তর্গত চাঁদপুর জেলায় অবস্থিত একটি এলাকা। প্রশাসনিকভাবে এলাকাটি ফরিদগঞ্জ উপজেলার উপজেলা ও পৌর সদরদপ্তর।
বাংলাদেশ আদমশুমারী ২০১১ অনুযায়ী, ফরিদগঞ্জ উপজেলা ও পৌর সদর এলাকাটির মোট জনসংখ্যা ৬৮২৪ জন। এ এলাকার পুরুষ এবং নারী অনুপাত ৯০। উপজেলা ও পৌর সদর এলাকাটির মোট হোল্ডিং সংখ্যা রয়েছে ৭৫৫২ টি।
উপজেলা ও পৌর সদরের অবস্থানের অক্ষাংশ ও দ্রাঘিমাংশ হল । সমূদ্র সমতল থেকে শহরটির গড় উচ্চতা ১২.৩১ মিটার।
২০০৫ সালে ফরিদগঞ্জ উপজেলা ও পৌর সদর এলাকার নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে ফরিদগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২১টি মহল্লায় বিভক্ত। ২.৪৭ বর্গ কি.মি. আয়তনের ফরিদগঞ্জ উপজেলা ও পৌর সদর এলাকাটি ফরিদগঞ্জ পৌরসভা দ্বারা পরিচালিত হয়।
ফরিদগঞ্জ উপজেলা ও পৌর সদর এলাকাটি স্বাক্ষরতার হার হলো শতকরা ৬২.৪৬ ভাগ।
শেখ আব্দুল ওহাব

শেখ আব্দুল ওহাব যিনি এস কে আবদুল ওয়াহাব নামে পরিচিত। একজন বাংলাদেশ আওয়ামী লীগ রাজনীতিবিদ এবং যশোর-৬ এর সাবেক সংসদ সদস্য।
শেখ আব্দুল ওহাব ২০০৮ সালে বাংলাদেশ আওয়ামী লীগ হতে মনোনায়ন নিয়ে যশোর-৬ আসনে সংসদ সদস্য নির্বাচিত হন। বাংলাদেশ সংসদে সরকারী দলের হুইপ হিসাবে দায়িত্ব পালন করেছিলেন।
কর্পোরেশন স্ট্রিট ট্রাম স্টপ

কর্পোরেশন স্ট্রিট কর্পোরেশন স্ট্রিটে ওয়েস্ট মিডল্যান্ডস মেট্রো ব্যবস্থার ১ লাইনের একটি ট্রাম স্টপ, যা ইংল্যান্ডের বার্মিংহাম সিটি সেন্টারের একটি বড় জনসাধারণের যাতায়াতের কেন্দ্র।
স্নো হিল থেকে গ্র্যান্ড সেন্ট্রাল পর্যন্ত ট্রাম পরিষেবা সম্প্রসারণের জন্য সরকারের অনুমোদন দেওয়া হয় ১৬ ফেব্রুয়ারি ২০১২ সালে। এটি ৩০ মে ২০১৬ সালে জনসাধারণের ব্যবহারে জন্য উন্মুক্ত করা হয়।
স্টপটির উত্তরমুখী ট্র্যাকের দিকে কেবল একটি আশ্রয় বা ছাউনির ব্যবস্থা রয়েছে। দক্ষিণমুখী ট্র্যাকের দিকের পাশের অংশটি যা লাইনটির পেনাল্টিমেট স্টপ। এটি নিউ স্ট্রিট স্টেশনের জন্য সামান্য দূরে কেবল গ্র্যান্ড সেন্ট্রালের পরিষেবা প্রদান করে।
সোমবার থেকে শনিবার, মিডল্যান্ডস মেট্রো নিউ স্ট্রিট ট্রাম স্টপ এবং উলভারহ্যাম্পটন সেন্ট জর্জেস মধ্যে দিনের বেলায় প্রতিটি দিকে ছয় থেকে আট মিনিটের ব্যবধানে এবং সন্ধ্যা ও রবিবারের সময় পনের মিনিটের ব্যবধানে প্রতিটি দিকে পরিষেবা প্রদান করে।
কচুয়া

কচুয়া () (কচুয়া স্বরূপনগর নামেও পরিচিত) হলো ভারতের পশ্চিমবঙ্গের উত্তর চব্বিশ পরগনা জেলার বসিরহাট মহকুমার বসিরহাট দ্বিতীয় সমষ্টি উন্নয়ন ব্লকে অবস্থিত একটি গ্রাম এবং একটি গ্রাম পঞ্চায়েত।
কচুয়া রাজ্যের রাজধানী শহর কলকাতা থেকে ৩০ কিলোমিটার দূরে অবস্থিত। এটি ভারতের পশ্চিমবঙ্গ রাজ্যের উত্তর ২৪ পরগনা জেলার বসিরহাট দ্বিতীয় ব্লকে অবস্থিত। নিকটবর্তী গ্রামসমূহ এবং কচুয়া থেকে এর দূরত্ব হলো ধন্যকুরিয়া ২.৪ কিমি, খোলাপোতা ৮.৬ কিমি।
জমির হিসাব অনুযায়ী, কচুয়া গ্রামটি প্রায় ৮৪.৫ হেক্টর বড়। যেহেতু কচুয়া ২০২১ সালে জলশক্তি মন্ত্রক কর্তৃক গ্রেডকৃত বসিরহাট দ্বিতীয় ব্লকের অধীনে পড়ে, তাই এখানে কোনও জল সরবরাহ প্রকল্প নেই। একই প্রতিবেদন অনুসারে, গ্রামের বেশ কয়েকটি জলের উৎস আর্সেনিক দ্বারা দূষিত, এবং ব্যবহারের আগে বিশ্লেষণ করা উচিত এবং এলাকায় কম জলের প্রয়োজন এমন ফসল চাষ করা যেতে পারে।
ভারতের ২০১১ সালের জনগণনা অনুসারে, কচুয়া স্বরূপনগরের মোট জনসংখ্যা ৮,৩৮৩ জন, যার মধ্যে ৪,৩০০ জন পুরুষ এবং ৪,০৮৩ জন মহিলা।
প্রশাসনের ক্ষেত্রে, কচুয়া গ্রামটি একজন পঞ্চায়েত প্রধান দ্বারা পরিচালিত হয় যিনি স্থানীয় নির্বাচনের মাধ্যমে গ্রামের প্রতিনিধি নির্বাচিত হন। কচুয়ার পঞ্চায়েত প্রধান হলেন ফরিদা বিবি। কচুয়া রফিকুল ইসলাম মণ্ডলের বসিরহাট উত্তর বিধানসভা কেন্দ্রের অন্তর্গত এবং তৃণমূল সাংসদ নুসরত জাহানের নেতৃত্বাধীন বসিরহাট লোকসভা কেন্দ্রের অন্তর্গত।।
কচুয়াকে প্রায়শই 'কচুয়াধাম' বলা হয় এবং এটি হিন্দু যোগী লোকনাথ ব্রহ্মচারীর জন্মস্থান বলে মনে করা হয়। এটিতে জন্মস্থানের চারপাশে মন্দির প্রাঙ্গণ, একটি পবিত্র পুকুর এবং লোকনাথ মিশনও রয়েছে - যা মন্দির প্রাঙ্গণের প্রশাসনের জন্য দায়ী। লোকনাথ মন্দির ছাড়াও, এটিতে কৃষ্ণ এবং রাধা গোবিন্দকে উত্সর্গীকৃত একটি মন্দিরও রয়েছে।
২০১৯ সালের ২৩শে আগস্ট তারিখে, জন্মাষ্টমীর প্রাক্কালে, একটি দুর্ঘটনা ঘটে, যেখানে একটি পুরোনো দেয়াল ভেঙে পড়ে লোকনাথ ব্রহ্মচারীর ভক্তদের উপর পদদলিত হয় এবং ১৬ জন আহত হয়। অনেক প্রতিবেদন অনুসারে, এই ঘটনায়ও তিনজন প্রাণ হারিয়েছেন। "দ্য ইন্ডিয়ান এক্সপ্রেস" এর একটি নিবন্ধ অনুসারে, সেদিন ৫ জন প্রাণ হারিয়েছিলেন।
মোস্তফা জালাল মহিউদ্দিন

মোস্তফা জালাল মহিউদ্দিন (জন্ম: ১৫ মার্চ ১৯৫১) বাংলাদেশ আওয়ামী লীগের রাজনীতিবিদ, চিকিৎসক ও মুক্তিযোদ্ধা। তিনি বাংলাদেশ মেডিকেল অ্যাসোসিয়েশনের সভাপতি ও ২০০৮ সালের নবম জাতীয় সংসদ নির্বাচনে ঢাকা-৭ আসনের সাবেক সংসদ সদস্য।
মোস্তফা জালাল মহিউদ্দিন ১৫ মার্চ ১৯৫১ সালে পুরাতন ঢাকার কে.বি রুদ্র রোডে এক মুসলিম পরিবারে জন্মগ্রহণ। তিনি ১৯৬৮ সালে সেন্ট গ্রেগরী স্কুল থেকে এস এস সি পরীক্ষায় উত্তীর্ণ। ১৯৭১ সালে ঢাকা মেডিকেল কলেজে ভর্তি হন।
মোস্তফা জালাল মহিউদ্দিন ১৯৬৯ সালে জগন্নাথ কলেজ ছাত্র সংসদের জি এস নির্বাচিত হন। ১৯৭০ সালে জগন্নাথ কলেজ থেকে এইচএসসি পরীক্ষায় উত্তীর্ণ। ঢাকা জেলা মুজিব বাহিনীর সদস্য হিসেবে ১৯৭১ সালে স্বাধীনতা যুদ্ধে অংশ নেন।
১৯৭২ সালে বাংলাদেশ ছাত্রলীগ জাতীয় কার্যকরী সংসদের সদস্য পদ লাভ করে ১৯৭৩ সালে যুগ্ন সম্পাদক নির্বাচিত হন। ১৯৭৪ সালে ভারপ্রাপ্ত সাধারণ সম্পাদকের দায়িত্ব পালন করেন। এর পর ১৯৭৮ সালে সহসভাপতির দায়িত্ব পালন ও ১৯৮১ সালে সভাপতি হিসেবে দায়িত্ব পালন করেন। ১৯৮৭ থেকে ১৯৯২ সাল পর্যন্ত বাংলাদেশ আওয়ামীলীগের জাতীয় কাউন্সিলে সহ প্রচার ও প্রকাশনা সম্পাদক, ১৯৯২ থেকে ২০০৯ সাল পর্যন্ত জনসংখ্যা ও পরিবেশ বিষয়ক সম্পাদকের দায়িত্ব পালন। সর্বশেষ ২০২০ সালে আওয়ামী লীগের কেন্দ্রীয় কমিটির নির্বাহী সদস্য মনোনীত হন।
১৯৮৮, ১৯৯৭ ও ১৯৯৯ সালে বিএমএর নির্বাচিত মহাসচিব ছিলেন। ২৪ ডিসেম্বর ১৯৯৩ সালে প্রতিষ্ঠা করেন স্বাধীনতা চিকিৎসক পরিষদের (স্বাচিপ)।
২০০৮ সালের নবম জাতীয় সংসদ নির্বাচনে ঢাকা-৭ আসনের সংসদ সদস্য নির্বাচিত হন। ১৯৯১ সালে তিনি ঢাকা-৮ থেকে নির্বাচনে অংশ নিয়ে বিএনপির মীর শওকত আলীর কাছে ও ২০১৪ সালের নির্বাচনে ঢাকা-৭ থেকে অংশ নিয়ে স্বতন্ত্র প্রার্থী হাজী সেলিমের কাছে পরাজিত হন।
২০০৯ সালে বাস্কেটবল ফেডারেশনের সভাপতি মনোনীত হন। তিনি বাংলাদেশ মেডিকেল অ্যাসোসিয়েশনের সভাপতি।
২৪শে ডিসেম্বর ২০২২ বাংলাদেশ আওয়ামী লীগের জাতীয় সম্মেলনে মোস্তফা জালাল মহিউদ্দিনকে সভাপতিমন্ডলীর সদস্য নির্বাচিত করা হয়।
২য় কোর (পাকিস্তান)

২য় কোর বা মুলতান কোর হচ্ছে পাকিস্তান সেনাবাহিনীর একটি কোর, ষাটের দশকে প্রতিষ্ঠিত হওয়া এই কোর পাকিস্তান সেনাবাহিনীর অন্যতম বড় ফরমেশন।
১৯৬৫ সালের পাক-ভারত যুদ্ধে পাকিস্তান সেনাবাহিনীর হাতে মাত্র একটি কোর ছিলো (১ কোর), তৎকালীন সেনাপ্রধান জেনারেল মুসা খান পাকিস্তান সেনাবাহিনীর সর্বোচ্চ পদে ১৯৫৮ সালে আসীন হয়েই দ্বিতীয় কোর বানানোর পরিকল্পনা করছিলেন এবং ৪র্থ কোরের গঠন ১৯৬৫ সালে প্রায় শেষের দিকেই ছিলো, যদিও '৬৫ সালে ১ কোর ছাড়া আর কোনো কোর যুদ্ধক্ষেত্রে নামতে পারেনি, জেনারেল মুসা ১৯৬৬ সালে পাকিস্তান সেনাবাহিনী থেকে অবসরে যান এবং জেনারেল ইয়াহিয়া খান তার জায়গায় সেনাপ্রধান হন, ইয়াহিয়া খান ৬৫-এর যুদ্ধের ভয়াবহতার কথা মনে করে ৪র্থ কোরকে তাড়াতাড়ি উদ্বোধন করেন এবং ২য় কোর তৈরির নির্দেশ দেন। পাঞ্জাব প্রদেশের মুলতানে এই ২য় কোর বানানোর পরিকল্পনা করেছিলেন জেনারেল খাজা ওয়াসিউদ্দিন, তিনি ছিলেন এই কোরের প্রতিষ্ঠাতা অধিনায়ক। ১৯৭১ সালের যুদ্ধে এই কোরের অধিনায়ক ছিলেন জেনারেল টিক্কা খান।
মিড তেলেমার্ক (পৌরসভা)

মিড তেলেমার্ক ("Midt-Telemark") একটি পৌরসভা। এটি ভেসফল্ড ও তেলেমার্ক প্রদেশে অবস্থিত। সাবের বো এবং সৌরাদ পৌরসভার সমন্বয়ে মিডতেলেমার্ক নামের জেলার পৌরসভাটি গঠিত। মিডতেলামার্ক জেলায় নমে নামের অন্য একটা পৌরসভাও আছে। মিড তেলেমার্ক পৌরসভার কেদ্র হল বো। এখান ১০,০০০ উপরে নাগরিক আছে। 
২০২০ সালের ১ জানুয়ারি বো এবং সৌরাদ পৌরসভাকে একসাথে মিড তেলেমার্ক নামকরণ করা হয়েছে। 
২০১৪ সালের পৌরসভার আলোচনায় তিনটি পৌরসভা যুক্ত হবার সিদ্ধান্ত হয়েছিল। কিন্তু শুধুমাত্র বো এবং সৌরাদ পৌরসভার নাগরিকেরা অর্ধের বেশি ভোট দেয়। আর নোমে পৌরসভায় বিপক্ষে ভোট বেশি আসে। যে কারণে নোমে যুক্ত না করার সিদ্ধান্ত হয়। ১৬ জুন ২০১৬ সালে আইনগত ভাবে নতুন পৌসসভার বিল পাশ হয়। যা কার্যকর হয় ১ জানুয়ারী ২০২০ এ। এর আগেই নির্বাচন দ্বারা নতুন মেয়র ঠিক করা হয়। সিরি হলেন মিড তেলেমার্কের প্রথম মেয়র এবং ইঙ্গেবোর হলের ডেপুটি মেয়র। 
মিড তেলেমার্ক পৌরসভা বো, ফোর্কেস্তা, গারভ, আক্কুরহাগেন, নরগুতু ইত্যাদি গ্রাম নিয়ে গঠিত। এখানে প্রাকৃতিক এলাকা হিসেবে বন ও পাহাড় ও নদী, খাল অবস্থিত। তেলেমার্ক খালটি পৌরসভার মাঝে দিয়ে চলে গেছে। এই এলাকা টুরিস্ট এলাকা হিসেবে পরিচিত। প্রধান শহরে বো।
মিড তেলেমার্ক পৌরসভার পশ্চিমে কভিতেসেইড পৌরসভা ও সেলুর্ড পৌরসভা, উত্তরে নতডেন, পূর্বে কংসবের্গ এবং দক্ষিণে সিয়ান ও নমে পৌরসভা।
২০১৭ সালের ২০ আগস্ট গৃহীত পৌর কাউন্সিলের মাধ্যমে বো এবং সৌরাদ পৌরসভার নামের ব্যাপার সিদ্ধান্ত আসে নতুন পৌরসভার নাম হবে মিড-তেলেমার্ক। ঐতিহ্যবাহী জেলা মিড তেলেমার্কের নাম অনুসারে এর নামকরণ করা হয়। 
২০ আগস্ট ২০১৭ গৃহীত পৌর কাউন্সিল মধ্যে বো এবং সৌরাদ পৌরসভার একটি যৌথ সভা করে, যেখানে সিদ্ধান্ত হয়, প্রতীক হবে নীলের মাঝে তিন সোনার বেহালা। যেটা নীল হল পটভূমি ও সোনার বেহালা স্থানীয় লোক সঙ্গীত এর প্রতীক।
মতলব

মতলব বাংলাদেশের দক্ষিণাঞ্চলের চট্টগ্রাম বিভাগের অন্তর্গত চাঁদপুর জেলায় অবস্থিত একটি শহর। প্রশাসনিকভাবে শহরটি মতলব দক্ষিণ উপজেলার সদর। শহরটি মতলব দক্ষিণ উপজেলার বৃহত্তম শহরাঞ্চল।
বাংলাদেশ আদমশুমারী ২০১১ অনুযায়ী মতলব শহরের মোট জনসংখ্যা ৫৯,২৮৬ জন যার মধ্যে ২৮,০৫১ জন পুরুষ এবং ৩১,২৩৫ জন নারী। এ শহরের পুরুষ এবং নারী অনুপাত ৯০। শহরে মোট হোল্ডিং সংখ্যা রয়েছে ১৩,৬৮২টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১ মিটার।
১৯৯৮ সালে মতলব শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মতলব পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৩১টি মহল্লায় বিভক্ত । ৩০.৯২ বর্গ কি.মি. আয়তনের মতলব শহরের এলাকাটি মতলব পৌরসভা দ্বারা পরিচালিত হয়।
মতলব শহরের স্বাক্ষরতার হার হলো শতকরা ৬৩ ভাগ।
জ্যাক নিটস্কে

হোমসডেল কার্ল নিটস্কে (; জন্ম: ১৪ এপ্রিল, ১৯০৫ - মৃত্যু: ২৯ সেপ্টেম্বর, ১৯৮২) দক্ষিণ অস্ট্রেলিয়ার অ্যাডিলেড এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩১ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন ‘জ্যাক’, ‘স্লিং’ বা ‘স্লিঙ্গার’ ডাকনামে পরিচিত জ্যাক নিটস্কে। দলে তিনি মূলতঃ বামহাতি ব্যাটসম্যান হিসেবে খেলতেন।
১৯২৯-৩০ মৌসুম থেকে ১৯৩৪-৩৫ মৌসুম পর্যন্ত জ্যাক নিটস্কে’র প্রথম-শ্রেণীর খেলোয়াড়ী জীবন চলমান ছিল। আক্রমণাত্মক ঢংয়ে বামহাতে ব্যাটিংয়ে অভ্যস্ত ছিলেন তিনি। বেশ কয়েক বছর অস্ট্রেলিয়ার দূর্বলতম দল হিসেবে পরিচিত সাউথ অস্ট্রেলিয়ার পক্ষে যথেষ্ট সংখ্যায় রান তুলেছিলেন। তবে জাতীয় দলে অন্তর্ভূক্তির প্রশ্নে নিজের স্বর্ণালী বছরগুলোয় সেরা ব্যাটসম্যানদের সঙ্গে লড়াইয়ে অবতীর্ণ হতে হয়েছিল।
১৯৩২-৩৩ মৌসুমে সাউথ অস্ট্রেলিয়ার সদস্যরূপে ডগলাস জারদিনের নেতৃত্বাধীন এমসিসি দলের বিপক্ষে দুইটি খেলায় অংশ নেন। ৬৭, ২৮, ৩৮ ও ৮৭ রান তুলে ইংরেজদের কাছে বিশ্বাসের পাত্রে পরিণত হন যে টেস্ট খেলাগুলোয় তিনি আরো সফলতম হবেন।
উপর্যুপরী চার মৌসুমে নিউ সাউথ ওয়েলসের বিপক্ষে সেঞ্চুরি করেছেন। তন্মধ্যে, শেষ মৌসুমে শুরু থেকে শেষ পর্যন্ত ব্যাটিং করেন। ১৯৩৩-৩৪ মৌসুমে দলের ২৪৬ রানের মধ্যে তার অবদান ছিল ১৩০ রান। ১৯৩৪-৩৫ মৌসুমে অ্যাডিলেডে কুইন্সল্যান্ডের বিপক্ষে ভি. ওয়াই. রিচার্ডসন, লোনারগান ও সি. এল. ব্যাডককের পর প্রথম চারজন ব্যাটসম্যানের একজন হিসেবে তিনি সেঞ্চুরি করেন।
আন্তর্জাতিক ক্রিকেট থেকে প্রত্যাখ্যাত হলেও ঘরোয়া প্রথম-শ্রেণীর ক্রিকেটে তার পরিসংখ্যান দূর্দান্ত ছিল। সবগুলো প্রথম-শ্রেণীর খেলায় অংশ নিয়ে ৪২.০৩ গড়ে নয় সেঞ্চুরি সহযোগে ৩,৩২০ রান তুলেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জ্যাক নিটস্কে। ২৭ নভেম্বর, ১৯৩১ তারিখে ব্রিসবেনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ১৮ ডিসেম্বর, ১৯৩১ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি।
নিটস্কে মাত্র দুই টেস্টে অংশগ্রহণের সুযোগ লাভ করেছিলেন। ১৯৩১ সালে ব্রিসবেন ও সিডনিতে সফরকারী দক্ষিণ আফ্রিকা দলের বিপক্ষে খেলেন। তবে, দূর্ভাগ্যবশতঃ একই সময়ে নিজের সেরা দিনগুলোয় ডন ব্র্যাডম্যান, বিল পন্সফোর্ড, বিল উডফুল, আর্চি জ্যাকসন, স্ট্যান ম্যাককাবে ও অ্যালান কিপাক্সের দলে অন্তর্ভূক্তিতে তাকে আর জাতীয় দলে খেলার সুযোগ দেয়নি। প্রথম টেস্টে মোটে ৬ রান ও দ্বিতীয় টেস্টে ৪৭ রান সংগ্রহ করতে পেরেছিলেন তিনি।
ই. ডব্লিউ. সোয়ানটন মন্তব্য করেন যে, তিনি বামহাতি যুদ্ধংদেহী চিত্তের অধিকারী ও নতজানুহীন খেলোয়াড় ছিলেন। ক্রিকেট খেলা থেকে অবসর গ্রহণের পর ঘোড়দৌড়ের উপযোগী ঘোড়া উৎপাদনের সাথে সম্পৃক্ত ছিলেন। ঘোড়া উৎপাদনে বেশ সফলতার পরিচয় দিয়েছেন জ্যাক নিটস্কে। ১৯৭৩ সালে ডায়ানা পার্থ কাপে বিজয়ী হয়।
২৯ সেপ্টেম্বর, ১৯৮২ তারিখে ৭৭ বছর বয়সে দক্ষিণ অস্ট্রেলিয়ার উত্তর অ্যাডিলেড এলাকায় জ্যাক নিটস্কে’র দেহাবসান ঘটে।
ছেংগারচর

ছেংগারচর বাংলাদেশের দক্ষিণাঞ্চলের চট্টগ্রাম বিভাগের অন্তর্গত চাঁদপুর জেলায় অবস্থিত একটি শহর। প্রশাসনিকভাবে শহরটি মতলব উত্তর উপজেলার সদর। শহরটি মতলব উত্তর উপজেলার বৃহত্তম শহরাঞ্চল।
বাংলাদেশ আদমশুমারী ২০১১ অনুযায়ী ছেংগারচর শহরের মোট জনসংখ্যা ৩৬,৬৯১ জন যার মধ্যে ১৮,০৯৩ জন পুরুষ এবং ১৮,৫৯৮ জন নারী। এ শহরের পুরুষ এবং নারী অনুপাত ৯৭। শহরে মোট হোল্ডিং সংখ্যা রয়েছে ৭,৮৮৪টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১ মিটার।
১৯৯৮ সালে ছেংগারচর শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে ছেংগারচর পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৪১টি মহল্লায় বিভক্ত । ২৭.২৩ বর্গ কি.মি. আয়তনের ছেংগারচর শহরের এলাকাটি ছেংগারচর পৌরসভা দ্বারা পরিচালিত হয়।
ছেংগারচর শহরের স্বাক্ষরতার হার হলো শতকরা ৫৯.২ ভাগ।
মীম ওবায়দুল্লাহ

মীম ওবায়দুল্লাহ (১৯৩২-২০১৬) বাংলাদেশ জামায়াতে ইসলামীর রাজনীতিবিদ ও চাঁপাইনবাবগঞ্জ-২ (ভোলাহাট, গোমস্তাপুর ও নাচোল) আসনের সাবেক সাংসদ। তিনি ১৯৮৬ সালের তৃতীয় জাতীয় সংসদ নির্বাচনে সংসদ সদস্য নির্বাচিত হন।
মীম ওবায়দুল্লাহ জন্ম ১৯৩২ সালে তার গ্রামের বাড়ি চাঁপাইনবাবগঞ্জ জেলার নাচোল উপজেলার রহনপুরা গ্রামে।
মীম ওবায়দুল্লাহ বাংলাদেশ জামায়াতে ইসলামীর কেন্দ্রীয় কর্মপরিষদ সদস্য ও প্রথম নির্বাচিত শুরা সদস্যদের মধ্যে অন্যতম ছিলেন। তিনি চাঁপাইনবাবগঞ্জ-২ (ভোলাহাট, গোমস্তাপুর ও নাচোল) আসন থেকে ১৯৮৬ সালের তৃতীয় সংসদের নির্বাচিত সংসদ সদস্য। স্বৈরাচার বিরোধী আন্দোলর অংশ হিসেবে ডিসেম্বর ১৯৮৭ সালে তিনি সহ জামায়াতের ১০ জন সংসদ সদস্য থেকে পদত্যাগ করেছিলেন। 
মীম ওবায়দুল্লাহ ৩০ সেপ্টেম্বর ২০১৬ সালে বার্ধক্যজনিত কারণে ৮৪ বছর বয়সে রাজশাহী মেডিকেল কলেজ হাসপাতালে মৃত্যুবরণ করেন।
জেনি ইরানি

জামশেদ খুদাদাদ জেনি ইরানি (; জন্ম: ১৮ আগস্ট, ১৯২৩ - মৃত্যু: ২৫ ফেব্রুয়ারি, ১৯৮২) তৎকালীন ব্রিটিশ ভারতের সিন্ধু প্রদেশের করাচী এলাকায় জন্মগ্রহণকারী ইরানি বংশোদ্ভূত ভারতীয় আন্তর্জাতিক ক্রিকেটার ও আম্পায়ার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে সিন্ধু দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জেকে ইরানি নামে পরিচিত জেনি ইরানি।
১৯৩৭-৩৮ মৌসুম থেকে ১৯৪৯-৫০ মৌসুম পর্যন্ত জেনি ইরানি’র প্রথম-শ্রেণীর খেলোয়াড়ী জীবন চলমান ছিল। প্রতিযোগিতাধর্মী উইকেট-রক্ষক হিসেবে জেনি ইরানি’র সুনাম ছিল। ১৯৩৭ সালে মাত্র ১৪ বছর বয়সে প্রথম-শ্রেণীর ক্রিকেটে অভিষেক ঘটে জেনি ইরানি’র। সিন্ধু দলের পক্ষে খেলাকালীন তিনি বিদ্যালয়ের ছাত্র ছিলেন। রঞ্জী ট্রফি প্রতিযোগিতায় সিন্ধু দলের প্রতিনিধিত্ব করেছিলেন।
১৯৩৭ থেকে ১৯৪৮ সময়কাল পর্যন্ত প্রথম-শ্রেণীর ক্রিকেট জীবন চলমান ছিল তার। এ পর্যায়ে ১৭.৩৪ গড়ে ৩৯৯ রান সংগ্রহ করেন। উইকেটের পিছনে অবস্থান করে ২৭টি ডিসমিসাল ঘটান। তন্মধ্যে, ২১টি ক্যাচ গ্লাভসবন্দী করেছিলেন তিনি।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জেনি ইরানি। ২৮ নভেম্বর, ১৯৪৭ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ১২ ডিসেম্বর, ১৯৪৭ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি।
১৯৪৭-৪৮ মৌসুমে ভারত দলের সদস্যরূপে অস্ট্রেলিয়া গমন করেন। এ সফরেই দুই টেস্টে অংশ নিয়েছিলেন তিনি। অভিষেক টেস্টে প্রথম ভারতীয় উইকেট-রক্ষক হিসেবে শূন্য রানে বিদেয় নেন। এরপর, ২০০২ সালে অজয় রাত্রা তার এ রেকর্ডের সাথে নিজ নামকে যুক্ত করেছিলেন।
অংশগ্রহণকৃত দুই টেস্ট পর খোকন সেন তার স্থলাভিষিক্ত হয়েছিলেন। পরবর্তী পাঁচ বছর খোকন সেন ভারতের প্রথম পছন্দের উইকেট-রক্ষকের মর্যাদা পেলে ইরানিকে আর ভারতের পক্ষে খেলতে দেখা যায়নি। সিডনিতে প্রস্তুতিমূলক খেলায় অস্ট্রেলিয়া একাদশের বিপক্ষে এগারো নম্বরে ব্যাটিংয়ে নেমে ৪৩ রান তুলেন। এ পর্যায়ে গগুমাল কিষেনচাঁদের সাথে ৯৭ রানের জুটি গড়েছিলেন তিনি।
বাই ভিভজী সোপ্রিতিওয়ালা হাই স্কুলে পড়াশুনোর পর করাচীর ডিজে সিন্ধু কলেজে অধ্যয়ন করেন। এছাড়াও, বোম্বে বিশ্ববিদ্যালয়ের পক্ষে খেলেছেন তিনি। হাবিব ব্যাংক কাজ করেন।
২৫ ফেব্রুয়ারি, ১৯৮২ তারিখে ৫৮ বছর বয়সে সিন্ধু প্রদেশে নিজ শহর করাচীতে জেনি ইরানি’র দেহাবসান ঘটে।
ইয়ান ব্রেয়ডেল স্টেডিয়াম

ইয়ান ব্রেয়ডেল স্টেডিয়াম হচ্ছে বেলজিয়ামের ব্রুজের সিন্ট-আন্ড্রিসে অবস্থিত একটি বহুমুখী স্টেডিয়াম। শহর-মালিকানাধীন এই স্টেডিয়ামটি দুটি শীর্ষ ফুটবল ক্লাব, ক্লাব ব্রুজ এবং সের্ক্লে ব্রুজের নিজস্ব স্টেডিয়াম। এটি মূলত ফুটবল ম্যাচের জন্য ব্যবহৃত হয়, যার দাম €৫ এবং €৬০/আসন/ম্যাচ এর মতো হয়। এই স্টেডিয়ামটি ১৯৭৫ সালে নির্মিত হয়েছিল। বর্তমানে এটির ২৯,০৬২ আসন রয়েছে। ১৯৯৯ এবং ইউরো ২০০০ চ্যাম্পিয়নশিপের আগে এই স্টেডিয়ামটি অলিম্পিয়াস্টাডিওন নামে পরিচিত ছিল, যা ডাচদের অলিম্পিক স্টেডিয়াম ছিল এবং উক্ত সময়ে এর ধারণক্ষমতা ছিল ১৮,০০০। ২০১৫ সালের ডিসেম্বর মাসে, পিচের পৃষ্ঠতলটিকে মিশ্র হাইব্রিড গ্রাস টেকনোলজি নামে হাইব্রিড ঘাস (প্রাকৃতিক এবং কৃত্রিম ঘাসের মিশ্রণ) দিয়ে এর পিচ পরিবর্তন করা হয়েছে, যা ইতালির পণ্যাদির দ্বারা তৈরি।
বাংলাদেশ আওয়ামী লীগের সাধারণ সম্পাদক

বাংলাদেশ আওয়ামী লীগের সাধারণ সম্পাদক হলেন বাংলাদেশের এই রাজনৈতিক সংগঠনের নির্বাহী কর্মকর্তা। তিনি সংগঠনের কর্মসচিব হিসেবে সকল বিভাগীয় কার্যাবলির জন্য আদেশ বা উপদেশ প্রদান করেন। তিনি সংগঠনের কার্যনির্বাহী সংসদের অনুমোদন সাপেক্ষে সংগঠনটির কর্মী নিয়োগ বা বরখাস্ত থেকে শুরু করে সমস্ত বিষয়াদি দেখাশোনা করেন। তিনি নির্বাচনকালীন দলটির ব্যয় বিবরণীসহ বিভিন্ন নথিপত্র সত্যায়ন ছাড়াও দলের সভাপতির সাথে পরামর্শক্রমে দলের সাংগঠনিক সম্পাদকদের মধ্যে দায়িত্ব বণ্টন করে থাকেন।
রক গার্ডেন, দার্জিলিং

রক গার্ডেন (বারবতে রক গার্ডেন হিসেবেও পরিচিত) ভারতের পশ্চিমবঙ্গ রাজ্যের দার্জিলিংয়ে অবস্থিত পর্যটন আকর্ষণ। ১৯৮০-এর দিকে রাজনৈতিক গোলযোগের কারণে পর্যটন বাধাগ্রস্ত হলে পরবর্তীতে রক গার্ডেন প্রতিষ্ঠিত হয়। লয়েডস বোটানিক্যাল গার্ডেনে অবস্থিত স্যার জন অ্যান্ডারসন রক গার্ডেন নামক অপর একটি উদ্যানও দার্জিলিংয়ে অবস্থিত।
১৮৩৫ খ্রিস্টাব্দে ব্রিটিশরা সিকিমের রাজা হতে দার্জিলিং অধিগ্রহণ করে এবং এ অঞ্চলের উন্নয়ন করে। এই অঞ্চলে তারাই চা বাগান প্রতিষ্ঠা করে। নগরের পত্তন হয়, হোটেল নির্মিত হয় এবং দ্রুত এ অঞ্চলের জনসংখ্যা বেড়ে যায়। ১৮৩৯ খ্রিস্টাব্দে ১০০ থেকে ১৮৪৯ খ্রিস্টাব্দে এই সংখ্যা ১০,০০০ এ উন্নীত হয়। ২,১৩৪ মিটার (৭,০০০ ফুট) উচ্চতার পাহাড়ি অঞ্চল জুড়ে গড়ে ওঠা এ নগর গুরুত্বপূর্ণ পর্যটন কেন্দ্রে পরিণত হয়।
১৯৮০-এর দিকে গোর্খা ন্যাশানাল লিবারেশন ফ্রন্ট (জিএনএলএ) কর্তৃক পরিচালিত আন্দোলন ব্যাপকতর রূপ ধারণ করে দার্জিলিংয়ে। পর্যটকদের আগমন বেশ হ্রাস পায়, গণ্ডগোল চলমান থাকে। ১৯৮৮ খ্রিস্টাব্দে দার্জিলিং গোর্খা পার্বত্য পরিষদ (ডিজিএএইচসি) প্রতিষ্ঠার পর থেকে অঞ্চলে শান্তি ফিরে আসে। ডিজিএএইচসি পর্যটকদের ফিরিয়ে আনার জন্য চেষ্টা শুরু করে। ডিজিএএইচসির প্রধান সচিব ডি.টি. তামলং "ফ্রন্টলাইন" ম্যাগাজিনকে বলেন, "আমরা শুধুমাত্র দার্জিলিং শহরকেই নয়, বরং আশেপাশের অঞ্চলেও পর্যটন কেন্দ্র হিসেবে গুরুত্ব দেওয়ার কথা ভাবছি।"
দার্জিলিং থেকে প্রায় দূরে উদ্যানটি অবস্থিত। ঘুম স্টেশনের পূর্বে ডানদিকে মোড় নিয়ে রক গার্ডেন যাওয়া যায়। এই পথ নানাবিধ তীক্ষ্ণ মোড় নিয়ে রক গার্ডেনে পৌঁছায়।
গোর্খা পার্বত্য কাউন্সিল পর্যটন বিভাগ রক গার্ডেন প্রতিষ্ঠা করে, এবং জিএনএলএফ সুপ্রিমো সুভাষ ঘিসিং এর উদ্বোধন করেন। রক গার্ডেনের বৈশিষ্ট্য হিসেবে আখ্যায়িত করা হয় "পথের পার্শ্ববর্তী সৌন্দর্যস্থল যা কীনা বেশ খানিকটা কংক্রিট দিয়ে নির্মিত।" উদ্যানে ফুলবাগানের পাশাপাশি বিভিন্ন উচ্চতায় পাহাড়ের গা ঘেঁষে বসার স্থান তৈরি হয়েছে। এখানে একটি ছোট হ্রদও রয়েছে। পর্যটক বৃদ্ধির সাথে সাথে এখানে চায়ের দোকানও গড়ে উঠেছে।
রক গার্ডেন থেকে আরো নিচে গঙ্গা মায়া পার্ক অবস্থিত। এর নামকরণ করা হয় জিএনএলএফ প্রতিবাদে পুলিশের গুলিতে নিহত ব্যক্তির নামে। এখানে নৌকা চালানো সহ নানাবিধ সুযোগ রয়েছে। গোর্খা লোকনৃত্যের আয়োজন করা হয় পর্যটকদের জন্য।
নিরাপত্তার জন্য পাহাড়ি অঞ্চলে রাস্তা ভালো থাকাটা প্রয়োজনীয়। রাস্তার বেহাল দশার কারণে প্রায়শই এখানে পরিবহন সংস্থাগুলো প্রতিবাদ করে থাকে। বিটুমিনের অভাবে এখানে প্রায়শই রাস্তা সংস্কার বিঘ্নিত হয়।
সুরেশ ওবেরয়

সুরেশ ওবেরয় (জন্মঃ ১৭ ডিসেম্বর ১৯৪৬) ভারতের একজন চলচ্চিত্র অভিনেতা। তিনি হিন্দি চলচ্চিত্র অভিনেতা বিবেক ওবেরয়ের পিতা। তার জন্ম বর্তমান পাকিস্তানের বেলুচিস্তান প্রদেশে হয়েছিলো, তিনি ১৯৮৭ সালে জাতীয় চলচ্চিত্র পুরস্কার (ভারত) পেয়েছিলেন সেরা পার্শ্ব-অভিনেতা বিষয়শ্রেণীতে। প্রাথমিকভাবে তিনি বেতারে কাজ করতেন, এরপর স্বল্পকাল মডেলিং করে চলচ্চিত্রে অভিনয়ের সুযোগ পেয়ে গিয়েছিলেন তিনি, ১৯৮০ এবং ১৯৯০-এর দশকের হিন্দি চলচ্চিত্রে তিনি ছিলেন একজন পরিচিত মুখ।
এখনকার পাকিস্তানের কোয়েটা (বেলুচিস্তান প্রদেশ) তে সুরেশ ১৯৪৬ সালে জন্মগ্রহণ করেন, তার বাবার নাম ছিলো স্বরূপ এবং মার নাম ছিলো কর্তার। ভারত বিভাজনের পর সুরেশের বাবামারা চার ছেলেমেয়ে সহ প্রথমে গুজরাত প্রদেশে আসেন এবং পরে অন্ধ্র প্রদেশ রাজ্যে স্থায়ী হন। হায়দ্রাবাদের সেন্ট জর্জেস গ্রামার স্কুলে সুরেশ তার পড়াশোনা শুরু করেছিলেন। সুরেশ বেতারে কাজ নেবার আগে ওষুধের দোকানদারীও করতেন।
১৯৭০-এর দশকের শুরুর দিকে সুরেশ বেতার নাটক এবং মঞ্চ নাটকে অভিনয়ের সুযোগ পান, ভারতীয় চলচ্চিত্র ও দূরদর্শন সংস্থান এ তিনি যোগ দেন প্রশিক্ষণার্থী হিসেবে। প্রশিক্ষণরত অবস্থায় তার তামিলনাড়ু প্রদেশ যশোধরা নামের এক নারীর সঙ্গে দেখা হয়, যশোধরা সুরেশকে বিয়ের প্রস্তাব দিলে সুরেশ রাজী হন এবং ১৯৭৪ সালে তারা বিয়ে করেন, চেন্নাই (তখন মাদ্রাজ শহর) এ। ১৯৭৫ সালে বিবেক ওবেরয় জন্মগ্রহণ করেন এবং সুরেশ-যশোধরা বম্বেতে চলে যান।
বেতার নাটকে কাজ করার অভিজ্ঞতার কারণে সুরেশ টেলিভিশন বিজ্ঞাপনে অভিনয়ের প্রস্তাব পেয়ে গিয়েছিলেন, তিনি চারমিনা সিগারেট এবং লাইফবয় সাবানের বিজ্ঞাপনে কাজ করেছিলেন।
১৯৭৭ সালের শেষ দিকে তিনি 'জীবন মুক্ত' নামের একটি অপরিচিত চলচ্চিত্র প্রথম অভিনয় করেছিলেন। ১৯৮০ সালে মুক্তিপ্রাপ্ত চলচ্চিত্র 'এক বার ফির'তে তিনি মুখ্য ভূমিকায় অভিনয় করেছিলেন, যদিও চলচ্চিত্রটি সফলতা অর্জন করতে পেরেছিলোনা।
১৯৯০-এর দশকের চলচ্চিত্র "রাজা হিন্দুস্তানী" ছিলো সুরেশ অভিনীত অন্যতম গুরুত্বপূর্ণ চলচ্চিত্র।
কসোভো–বাংলাদেশ সম্পর্ক

২০০৮ সালের ২৯ শে জুন, বাংলাদেশের প্রধান উপদেষ্টা ফখরুদ্দিন আহমেদ, বাংলাদেশে নিযুক্ত মার্কিন রাষ্ট্রদূত জেমস এফ। মরিয়ার্তির সাথে বৈঠককালে "বাংলাদেশ নতুন ইউরোপীয় দেশকে স্বীকৃতি দেবে" বলে নিশ্চিত করেছেন। প্রধান উপদেষ্টা মার্কিন রাষ্ট্রদূতকে আশ্বাসও দিয়েছিলেন যে "বাংলাদেশ লবিং করতে প্রতিশ্রুতিবদ্ধ এশীয় মুসলিম দেশগুলি কসোভোকে স্বীকৃতি দেবে। বাংলাদেশ কসোভোর উন্নয়নে সক্রিয়ভাবে অবদান রাখবে "। ২০০৮ সালের ১৭ ডিসেম্বর বাংলাদেশের তত্ত্ববধায়ক সরকারের উপদেষ্টা ইফতেখার আহমেদ চৌধুরী এবং মরিয়ার্তির মধ্যে বৈঠকের পরে, গণমাধ্যমকে বলা হয়েছিল যে কসোভো স্বীকৃতির প্রশ্নটি "বাংলাদেশ সরকারের সক্রিয় বিবেচনায়" রয়েছে। ২২ আগস্ট ২০০৯-এ এক প্রেস ব্রিফিংয়ে বাংলাদেশের পররাষ্ট্র সচিব মোহাম্মদ মিজারুল কায়েস বলেছিলেন, "এই মুহুর্তে আমরা কসোভোকে স্বীকৃতি দেওয়ার প্রয়োজনীয়তা অনুভব করি না"। তিনি বলেছিলেন যে তার সরকার সিদ্ধান্ত নেওয়ার আগে "অনেকগুলি বিষয়" বিবেচনা করবে। "আমরা যদি কসোভোকে চিনতে পারি তবে আমরা অবশ্যই একদিকে নিচ্ছি। তবে আমরা যদি তা না করি তবে আমরা কারও পক্ষ নিচ্ছি না, "তিনি বলেছিলেন। ২০০৯ সালের ১৫ নভেম্বর মার্কিন রাষ্ট্রদূত মরিয়ার্টির সাথে বৈঠকে কায়েস বলেছিলেন যে কসোভোকে বাংলাদেশের স্বীকৃতি দেওয়ার বিষয়ে একটি স্বাধীন সিদ্ধান্ত নেওয়া হবে, দেশের জাতীয় স্বার্থকে বিবেচনায় রেখে। মস্কোর সাথে সম্পর্ক জোরদার করার দিকে মনোনিবেশ করায় বাংলাদেশ এখনও কসোভোকে স্বীকৃতি দেয়নি বলে জানা গেছে - রাশিয়া বাংলাদেশকে [কোসোভো] স্বীকৃতি না দেওয়ার জন্য আনুষ্ঠানিকভাবে অনুরোধ করেছিল। ২০১০ সালের ১৩ ই মে, বাংলাদেশের পররাষ্ট্রমন্ত্রী দিপু মনি বলেছিলেন যে আন্তর্জাতিক আদালত বিষয়টি সম্পর্কে কোনও সিদ্ধান্তে পৌঁছার পরে কসোভোর স্বাধীনতার স্বীকৃতি প্রদানের বিষয়ে তার দেশ সিদ্ধান্ত নেবে। ২০১০ সালের সেপ্টেম্বরে বাংলাদেশের প্রধানমন্ত্রীর সাথে বৈঠকের পর আলবেনিয়ান প্রধানমন্ত্রী সালি বেরিশা বলেছেন যে কসোভোকে স্বীকৃতি দেওয়ার বিষয়ে বাংলাদেশ ইতিবাচক সিদ্ধান্ত নেওয়ার প্রতিশ্রুতি দিয়েছিল। ২০১২ সালের এপ্রিলে আঙ্কারা বিশ্ববিদ্যালয়ে ভাষণ দেওয়ার পর, বাংলাদেশের প্রধানমন্ত্রী শেখ হাসিনা কসোভোকে স্বীকৃতি দেওয়ার বিষয়ে এক প্রশ্নের জবাবে বলেছিলেন, "আমরা এরইমধ্যে বিষয়টি নিয়ে আলোচনা করেছি এবং কসোভোর পরিস্থিতি পর্যবেক্ষণ করছি। আপনি শীঘ্রই সুসংবাদ শুনতে পাবেন "। ২০১৩ সালের ডিসেম্বরে, ইসলামিক সহযোগিতা সংস্থার বাংলাদেশের বিশেষ প্রতিনিধি বলেছিলেন যে কসোভোর স্বীকৃতি গুরুত্ব সহকারে বিবেচনা করা হবে। 
গণপ্রজাতন্ত্রী বাংলাদেশ সরকার কসোভো প্রজাতন্ত্রকে ২৭ ফেব্রুয়ারি ২০১৭ সালে স্বাধীন রাজ্য হিসাবে স্বীকৃতি দিয়েছে। এ বিষয়ে কসোভানের প্রধানমন্ত্রী ঈসা মোস্তফার কাছে মৌখিক নোট পাঠান বাংলাদেশের প্রধানমন্ত্রী শেখ হাসিনা ।
নিক্সন ম্যাকলিন

নিক্সন আলেক্সেই ম্যাকনামারা ম্যাকলিন (; জন্ম: ২০ জুলাই, ১৯৭৩) সেন্ট ভিনসেন্ট ও গ্রেনাডাইন্সের স্টাবস এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯৬ থেকে ২০০৩ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে সেন্ট ভিনসেন্ট ও উইন্ডওয়ার্ড আইল্যান্ডস, নিউজিল্যান্ডীয় ক্রিকেটে ক্যান্টারবারি, ইংরেজ কাউন্টি ক্রিকেটে হ্যাম্পশায়ার ও সমারসেট এবং দক্ষিণ আফ্রিকান ক্রিকেটে কোয়াজুলু-নাটাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে বামহাতে ব্যাটিংয়ে পারদর্শী ছিলেন নিক্সন ম্যাকলিন।
১৯৯২-৯৩ মৌসুম থেকে নিক্সন ম্যাকলিনের প্রথম-শ্রেণীর খেলোয়াড়ী জীবন চলমান ছিল। কোয়াজুলু-নাটালের পক্ষে দূর্দান্ত ক্রীড়াশৈলী প্রদর্শন করেন। ১৯৯৮ ও ১৯৯৯ মৌসুমে হ্যাম্পশায়ারের পক্ষে ইংরেজ কাউন্টি ক্রিকেটে অংশ নেন। এরপর, ২০০৫ ও ২০০৬ সালে সমারসেট ও ক্যান্টারবারি উইজার্ডসের সাথে খেলার জন্যে চুক্তিবদ্ধ হন।
সমগ্র খেলোয়াড়ী জীবনে উনিশটি টেস্ট ও পঁয়তাল্লিশটি একদিনের আন্তর্জাতিকে অংশগ্রহণ করেছেন। ২৯ জানুয়ারি, ১৯৯৮ তারিখে কিংস্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৭ মার্চ, ২০০১ তারিখে পোর্ট অব স্পেনে সফরকারী দক্ষিণ আফ্রিকার বিপক্ষে সর্বশেষ টেস্টে অংশ নেন তিনি।
প্রায় দুই বছর আন্তর্জাতিক ক্রিকেট থেকে দূরে ছিলেন। দক্ষিণ আফ্রিকান ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ ২০০৩ সালের ক্রিকেট বিশ্বকাপে ওয়েস্ট ইন্ডিজ দলের পক্ষে খেলার জন্যে মনোনীত হন। কিন্তু, ঐ বিশ্বকাপের তিন খেলায় অংশ নিয়ে উইকেট শূন্য অবস্থায় ছিলেন। এরপর আর তাকে ওয়েস্ট ইন্ডিজ দলে খেলতে দেখা যায়নি।
দীর্ঘদেহী ও মাংসল গড়নের অধিকারী ছিলেন তিনি। ঘণ্টায় ৮৫ মাইলেরও অধিক গতিবেগে বোলিং করতে পারতেন। তবে, তিনি কখনো টেস্ট খেলায় বোলার হিসেবে নিজেকে প্রতিষ্ঠিত করতে পারেননি। বলে পেস আনয়ণ, কিংবা চমৎকার বোলিং উপযোগী পিচেও বলে ধারাবাহিকতা আনয়ণ করতে পারেননি। এছাড়াও, বোলিং পরিসংখ্যানে দেখা যায় যে, আন্তর্জাতিক পর্যায়ের ক্রিকেটে কোন ইনিংসেই তিনের অধিক উইকেট লাভে সক্ষমতা দেখাননি।
ক্রিকেট খেলা থেকে অবসর গ্রহণের পর সাবেক খেলোয়াড়দের সহায়তাকল্পে ঘরোয়া পর্যায়ে ওয়েস্ট ইন্ডিজ রিটায়ার্ড প্লেয়ার্স ফাউন্ডেশনের পরিচালনা পরিষদের সদস্যরূপে কাজ করেন। এছাড়াও, ওয়েস্ট ইন্ডিজ প্লেয়ার্স অ্যাসোসিয়েশনেরও সহঃসভাপতির দায়িত্ব পালন করেন তিনি।
নিক্সন ম্যাকলিনের কাকাতো ভাই আরজেজে ম্যাকলিন প্রথম-শ্রেণীর ক্রিকেটে উইন্ডওয়ার্ডস আইল্যান্ড দলের পক্ষে অংশগ্রহণ করেছেন।
বরুড়া

বরুড়া বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি বরুড়া উপজেলার সদর। শহরটি বরুড়া উপজেলার বৃহত্তম শহরাঞ্চল।
বাংলাদেশ আদমশুমারী ২০১১ অনুযায়ী বরুড়া শহরের মোট জনসংখ্যা ৪৯,১২৬ জন যার মধ্যে ২৪,৩১৮ জন পুরুষ এবং ২৪,৮০৮ জন নারী। এ শহরের পুরুষ এবং নারী অনুপাত ৯৮। শহরে মোট হোল্ডিং সংখ্যা রয়েছে ৯,৮০৭টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১৩.১৫ মিটার।
১৯৯৫ সালে বরুড়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বরুড়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৬টি মহল্লায় বিভক্ত। ২৩.১৩ বর্গ কি.মি. আয়তনের বরুড়া শহরের এলাকাটি বরুড়া পৌরসভা দ্বারা পরিচালিত হয়।
বরুড়া শহরের স্বাক্ষরতার হার হলো শতকরা ৮২.৮ ভাগ।
চান্দিনা

চান্দিনা বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি চান্দিনা উপজেলার সদর। শহরটি চান্দিনা উপজেলার বৃহত্তম শহরাঞ্চল।
বাংলাদেশ আদমশুমারী ২০১১ অনুযায়ী চান্দিনা শহরের মোট জনসংখ্যা ৪৮,৪৭১ জন যার মধ্যে ২৩,৫১৮ জন পুরুষ এবং ২৪,৯৫৩ জন নারী। এ শহরের পুরুষ এবং নারী অনুপাত ৯৪। শহরে মোট হোল্ডিং সংখ্যা রয়েছে ৯,৬৪২টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১৩.৬৮ মিটার।
১৯৯৭ সালে চান্দিনা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে চান্দিনা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৯টি মহল্লায় বিভক্ত । ১৫.৮৭ বর্গ কি.মি. আয়তনের চান্দিনা শহরের ১৪.২০ বর্গ কি.মি. এলাকা চান্দিনা পৌরসভা দ্বারা পরিচালিত হয়।
চান্দিনা শহরের স্বাক্ষরতার হার হলো শতকরা ৫৯.৩ ভাগ।
বাংলাদেশ জাতীয়তাবাদী দলের মহাসচিব

বাংলাদেশ জাতীয়তাবাদী দল তথা বিএনপির মহাসচিব হলেন বাংলাদেশের এই রাজনৈতিক সংগঠনের নির্বাহী কর্মকর্তা।
চৌদ্দগ্রাম

চৌদ্দগ্রাম বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি চৌদ্দগ্রাম উপজেলার সদর। শহরটি চৌদ্দগ্রাম উপজেলার বৃহত্তম শহরাঞ্চল।
বাংলাদেশ আদমশুমারী ২০১১ অনুযায়ী চৌদ্দগ্রাম শহরের মোট জনসংখ্যা ৩৮,৩১৭ জন যার মধ্যে ১৮,৮৩৮ জন পুরুষ এবং ১৯,৪৭৯ জন নারী। এ শহরের পুরুষ এবং নারী অনুপাত ৯৭। শহরে মোট হোল্ডিং সংখ্যা রয়েছে ৭,৬২৯টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১২ মিটার।
২০০৩ সালে চৌদ্দগ্রাম শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে চৌদ্দগ্রাম পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৭টি মহল্লায় বিভক্ত । ১৬.৬৪ বর্গ কি.মি. আয়তনের চৌদ্দগ্রাম শহর এলাকাটি চৌদ্দগ্রাম পৌরসভা দ্বারা পরিচালিত হয়।
চৌদ্দগ্রাম শহরের স্বাক্ষরতার হার হলো শতকরা ৬৩ ভাগ।
দেবিদ্বার

দেবিদ্বার বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি দেবিদ্বার উপজেলার সদর। শহরটি দেবিদ্বার উপজেলার বৃহত্তম শহরাঞ্চল। 
বাংলাদেশ আদমশুমারী ২০১১ অনুযায়ী দেবিদ্বার শহরের মোট জনসংখ্যা ৬১,৪১৮ জন যার মধ্যে ২৯,৩০০ জন পুরুষ এবং ৩২,১১৮ জন নারী। এ শহরের পুরুষ এবং নারী অনুপাত ৯১। শহরে মোট হোল্ডিং সংখ্যা রয়েছে ১১,৯০১টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০.১৮ মিটার।
২০০২ সালে দেবিদ্বার শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দেবিদ্বার পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২২টি মহল্লায় বিভক্ত । ২১.০৫ বর্গ কি.মি. আয়তনের দেবিদ্বার শহর এলাকাটি দেবিদ্বার পৌরসভা দ্বারা পরিচালিত হয়।
দেবিদ্বার শহরের স্বাক্ষরতার হার হলো শতকরা ৬০.৬ ভাগ।
হোমনা

হোমনা বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি হোমনা উপজেলার সদর। শহরটি হোমনা উপজেলার বৃহত্তম শহরাঞ্চল। 
বাংলাদেশ আদমশুমারী ২০১১ অনুযায়ী হোমনা শহরের মোট জনসংখ্যা ২৯,১৭৩ জন যার মধ্যে ১৪,৩০২ জন পুরুষ এবং ১৪,৮৭১ জন নারী। এ শহরের পুরুষ এবং নারী অনুপাত ৯৬। শহরে মোট হোল্ডিং সংখ্যা রয়েছে ৫,৯০৫টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১৪.৫৭ মিটার।
২০০২ সালে হোমনা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে হোমনা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৩টি মহল্লায় বিভক্ত । ১১.৭৩ বর্গ কি.মি. আয়তনের হোমনা শহর এলাকাটি হোমনা পৌরসভা দ্বারা পরিচালিত হয়।
হোমনা শহরের স্বাক্ষরতার হার হলো শতকরা ৪৬.৪ ভাগ।
নাঙ্গলকোট

নাঙ্গলকোট বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি নাঙ্গলকোট উপজেলার সদর। শহরটি নাঙ্গলকোট উপজেলার বৃহত্তম শহরাঞ্চল। 
বাংলাদেশ আদমশুমারী ২০১১ অনুযায়ী নাঙ্গলকোট শহরের মোট জনসংখ্যা ২৬,৭১৯ জন যার মধ্যে ১২,৯৬৬ জন পুরুষ এবং ১৩,৭৫৩ জন নারী। এ শহরের পুরুষ এবং নারী অনুপাত ৯৪। শহরে মোট হোল্ডিং সংখ্যা রয়েছে ৫,১৯৪টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১.৪ মিটার।
২০০২ সালে নাঙ্গলকোট শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে নাঙ্গলকোট পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৩১টি মহল্লায় বিভক্ত । ১৩.০৬ বর্গ কি.মি. আয়তনের নাঙ্গলকোট শহর এলাকাটি নাঙ্গলকোট পৌরসভা দ্বারা পরিচালিত হয়।
নাঙ্গলকোট শহরের স্বাক্ষরতার হার হলো শতকরা ৫২.৬ ভাগ।
হীরালাল গায়কওয়াড়

হীরালাল ঘসুলাল গায়কওয়াড় (; ; জন্ম: ২৯ আগস্ট, ১৯২৩ - মৃত্যু: ২ জানুয়ারি, ২০০৩) তৎকালীন ব্রিটিশ ভারতের নাগপুর এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫২ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মধ্য প্রদেশ ও বেরার, হোলকার, মধ্য ভারত ও মধ্যপ্রদেশ দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স কিংবা বামহাতি মিডিয়াম পেস বোলার হিসেবে খেলতেন। এছাড়াও, বামহাতে কার্যকরী ব্যাটিংশৈলী প্রদর্শন করেছেন হীরালাল গায়কওয়াড়।
১৯৪১-৪২ মৌসুম থেকে ১৯৬৩-৬৪ মৌসুম পর্যন্ত হীরালাল গায়কওয়াড়ের প্রথম-শ্রেণীর খেলোয়াড়ী জীবন চলমান ছিল। হীরালাল গায়কওয়াড় বামহাতি বোলার ছিলেন। স্লো কিংবা মিডিয়াম পেস সহযোগে বোলিং কর্মে অগ্রসর হতেন। নিচেরসারির কার্যকর ব্যাটিংয়ের অধিকারী ছিলেন। চল্লিশ ও পঞ্চাশের দশকে হোলকার দলের অন্যতম খেলোয়াড়ের মর্যাদা লাভ করেছিলেন। দুই দশকেরও অধিক সময় প্রথম-শ্রেণীর ক্রিকেটের সাথে নিজেকে যুক্ত রেখেছিলেন। এ পর্যায়ে ২৩.৬০ গড়ে ৩৭৪ উইকেট ও ১৯.৪০ গড়ে ২,৪৮৪ রান সংগ্রহ করেছিলেন হীরালাল গায়কওয়াড়।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন হীরালাল গায়কওয়াড়। ২৩ অক্টোবর, ১৯৫২ তারিখে লখনউয়ে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
লখনৌউ টেস্টে বিনু মানকড়ের স্থলাভিষিক্ত হয়েছিলেন তিনি। ব্যাটসম্যানেরা তার কাছ থেকে রান নিতে দীর্ঘ সময় পর্যন্ত অপেক্ষার প্রহর গুনতেন। গায়কওয়াড় ৩৭ ওভার বোলিং করেছিলেন। মাত্র ৪৭ রান দেন। তবে, কোন উইকেটের সন্ধান পাননি। এরপূর্বে ১৯৫২ সালে ভারতীয় দলের সাথে ইংল্যান্ড গমন করেছিলেন। কিন্তু, কোন টেস্টে অংশগ্রহণের সুযোগ পাননি তিনি।
২ জানুয়ারি, ২০০৩ তারিখে ৭৯ বছর বয়সে পশ্চিমবঙ্গের বাগডোগরা এলাকায় হীরালাল গায়কওয়াড়ের দেহাবসান ঘটে।
কুইকি (যৌনক্রিয়া)

একটি কুইকি হ'ল যৌন মিলন যা উপলভ্য সময় খুব সীমিত কোনও দম্পতি জন্য। কুইকি স্বতঃস্ফূর্ত যৌন ইচ্ছা থেকে হতে পারে বা নিয়মিত বা পরিকল্পিত ব্যবস্থাও হতে পারে।
উপলব্ধ সময় সীমা কম থাকার কারণে সাধারণত শৃঙ্গার এড়ানো হয় এবং মহিলারা যথেষ্ট সময় পান না প্রাকৃতিকভাবে যোনি পিচ্ছিলকারক তৈরীতে। একটি পরিকল্পিত প্রতিক্রিয়ায়, অংশীদাররা কাপড় খুলে ফেলার জন্য প্রয়োজনীয় সময় নাও পেতে পারেন। উদাহরণস্বরূপ, মহিলা একটি প্রশস্ত স্কার্ট বা একটি সম্মুখ বন্ধ পোশাক এবং খোলা ক্রচ অন্তর্বাস পরতে পারেন, থংস এক পাশে সরানো বা কোন অন্তর্বাস নেই, বিশেষত প্যান্টিহোজ পরিহিতা। লোকটি একটি জ্যাকেট এবং বেল্ট পরিহিত থাকতে পারে। বিপরীতকামি দম্পতির মধ্যে একটি কুইকি সাধারণত পুরুষের যৌন ইচ্ছা পূরণ করতে পারে। 
কুইকি একটি সম্পর্কের ক্ষেত্রে অসম যৌন আকাঙ্ক্ষার সমাধান হতে পারে, তবে যদি তা যৌনতার একমাত্র রূপে পরিণত হয় এবং কেবল পুরুষ সঙ্গী যৌন তৃপ্তি পায়, তবে সম্পর্কের ক্ষতি হতে পারে। লেখক এবং মনোবিজ্ঞানী জোয়েল ব্লক পরামর্শ দিয়েছেন যে, কুইকি সম্পর্কের একটি প্রয়োজনীয় অংশ। তিনি উভয় অংশীদারকে ব্যবহারিক উপায়গুলির অভিজ্ঞতা উপভোগ করার পরামর্শ দেন।
অস্ট্রিয়া–বাংলাদেশ সম্পর্ক

দীর্ঘ দূরত্বের কারণে (দুই রাজধানী শহর ভিয়েনা এবং ঢাকা প্রায় ৭ হাজার কিলোমিটার দূরুত্বের। ) দুই দেশের মধ্যে দুটি মানুষের মধ্যে ঐতিহাসিক পরিচিতি বরং ছোট হয়েছে, যেমন বাংলাদেশ কখনো এশিয়া ও অস্ট্রিয়ার একটি উদ্ধত ভূমিকা গ্রহণ যদিও হাবসবার্গ রাজবংশের অধীনে ইউরোপের অভ্যন্তরে খুব শক্তিশালী, মহাদেশীয় বিষয়গুলিতে মনোনিবেশ করেছিল এবং কখনও ঔপনিবেশিক সাম্রাজ্যে পরিণত হয় নি।
দুই দেশের অবশ্য দুইটি বিশ্বযুদ্ধের একে অপরের বিরুদ্ধে, অস্ট্রিয়া সঙ্গে যুদ্ধ করে (যেমন অস্ট্রিয়া-হাঙ্গেরি ) প্রভাবশালী এক হচ্ছে অক্ষশক্তির মধ্যে বিশ্বযুদ্ধের এক এবং অংশ অ্যাডল্ফ হিটলার এর জাতীয় সমাজতান্ত্রিক নাৎসি জার্মানির মধ্যে দ্বিতীয় বিশ্বযুদ্ধের এবং বাংলাদেশ একটি অংশ হচ্ছে ব্রিটিশ রাজ, একটি উপনিবেশ যুক্তরাজ্য, যা অস্ট্রিয়া লড়াই (যথাক্রমে জার্মানি, যা অস্ট্রিয়া ১৯৩৮ থেকে ১৯৪৫ একটি অংশ ছিল) উভয় কয়েকবার।
বাংলাদেশের প্রাক্তন পররাষ্ট্রমন্ত্রী ডা. দিপু মনি ২০১৩ সালে ভিয়েনা সফর করেছিলেন। 
বাংলাদেশ ও অস্ট্রিয়া বিদ্যুৎ ও জ্বালানি, স্বাস্থ্য, শিক্ষা, পর্যটন, মানবসম্পদ উন্নয়ন এবং বর্জ্য ব্যবস্থাপনা উভয় দেশের দ্বিপক্ষীয় সহযোগিতার আশ্বাসযুক্ত ক্ষেত্র হিসাবে চিহ্নিত করেছে। 
দুই দেশের দ্বিপাক্ষিক সহযোগিতার জন্য শিক্ষা খাতকে সম্ভাব্য ক্ষেত্র হিসাবে দেখা গেছে। বাংলাদেশ ও অস্ট্রিয়া দুই দেশের মধ্যে শিক্ষামূলক বিনিময় কর্মসূচির উপর জোর দিয়েছে। বাংলাদেশী শিক্ষার্থীদের জন্য অস্ট্রিয়ান বৃত্তির সংখ্যা বাড়াতে অস্ট্রিয়ার সহযোগিতা চেয়েছে বাংলাদেশ। 
বাংলাদেশ ও অস্ট্রিয়া দু'দেশের মধ্যে দ্বিপাক্ষিক অর্থনৈতিক কার্যক্রম সম্প্রসারণের জন্য গভীর আগ্রহ দেখিয়েছে এবং এ ক্ষেত্রে প্রয়োজনীয় পদক্ষেপ গ্রহণ করছে। ২০১৩ সাল পর্যন্ত, দুই দেশের মধ্যে দ্বিপাক্ষিক বাণিজ্যের পরিমাণ দাঁড়িয়েছে € 400 মিলিয়ন। প্রায় 30 টি অস্ট্রিয়া ভিত্তিক বহুজাতিক সংস্থা বাংলাদেশে কাজ করছে।
ক্র্যাশ ল্যান্ডিং অন ইউ

ক্র্যাশ ল্যান্ডিং অন ইউ () হলো ২০১৯ সালের একটি দক্ষিণ কোরীয় মেয়েকে কেন্দ্র করে একটি দক্ষিণ কোরীয় টেলিভিশন ধারাবাহিক যেখানে ধারাবাহিকের মূল চরিত্র অর্থাৎ ঐ মেয়েটি জরুরি অবস্থায় দক্ষিণ কোরিয়ার শত্রু দেশ উত্তর কোরিয়ায় অবতরণ করতে বাধ্য হয়। ধারাবাহিকটি টিভিএন চ্যানেলে ১৪ই ডিসেম্বর, ২০১৯ এ প্রিমিয়ার হয় ও এতে বিভিন্ন মূল চরিত্রগুলিতে অভিনয় করেন হিউন বিন্, সোন্ ইয়ে-জিন্, কিম্ জং-হিউন্, সেও জি-হিয়ে।
"ক্র্যাশ ল্যান্ডিং অন ইউ" হলো দক্ষিণ কোরীয় ক্যাবল টেলিভিশনের ইতিহাসে তৃতীয় সর্বোচ্চ রেটযুক্ত কোরিয়ান টেলিভিশন ধারাবাহিক।
"ক্র্যাশ ল্যান্ডিং অন ইউ" ইউন সে-রি নামক একজন ধনশালী দক্ষিণ কোরীয় মেয়ে এবং রি জং-হিউক নামের উত্তর কোরীয় সেনার একজন উচ্চ-পদাধিকারীর গোপন প্রেম কাহিনীকে ঘিরে একটি ধারাবাহিক। একদিন সিওল শহরের উত্তরে কোরীয় অসামরিকীকৃত অঞ্চলের নিকটে প্যারাগলাইডিং করার সময়ে ইউন সে-রী হঠাৎই একটি ঘূর্ণিঝড়ের মুখোমুখি হয় ও দুর্ঘটনাক্রমে উত্তর কোরিয়ার সীমান্তের ভেতর প্রবেশ করে ফেলেন। সেখানে, তার দেখা হয় উত্তর কোরীয় সীমান্তরক্ষী রী জং-হিউক এর সাথে, যে সামান্য কাকুতিমিনতির পর রাজি হয় ইউন সে-রী-কে নিরাপদভাবে তার দেশে ফিরিয়ে দিতে। তবে, বিভিন্ন ঘটনার জেরে ইউন সে-রি-কে অবিলম্বেই ফেরানো সম্ভব না হওয়ার দরুন, রী জং-হিউক তার সঙ্গে সময় কাটাতে থাকে তথা দুটি শত্রু দেশ থেকে আসা সত্ত্বেও সময়ের সাথে সাথে তাদের মাঝে জন্মায় প্রেম ও ভালোবাসা একে-অপরের জন্য (যাতে করে ধারাবাহিকটিরর তুলনা করা হয় "রোমিও ও জুলিয়েট" এর সাথে)।
প্রথম স্ক্রিপ্ট পঠনটি ৩১শে জুলাই, ২০১৯ নাগাদ সিওলের সংগাম-ডাংয়ে হয়।
২০১৯ সালের আগস্ট মাসের শেষের দিকে সুইজারল্যান্ডে শুটিং আরম্ভ হয় ও পরবর্তীকালে, "চুসোক" পার্বণের ছুটির পর চিত্রগ্রহণ চালিয়ে যেতে অভিনেতা এবং কলাকুশলীবৃন্দ মঙ্গোলিয়ার উদ্দেশ্যে রওনা হন।
এই সারণীতে, সর্বনিম্ন রেটিংগুলিকে চিত্রিত করছে এবং সর্বোচ্চ রেটিংগুলিকে চিত্রিত করছে।
মজিবুল হক চৌধুরী

মজিবুল হক চৌধুরী জাতীয় পার্টির রাজনীতিবিদ ও ফেনী-৩ আসন এর সাবেক সংসদ সদস্য।
চৌধুরী ১৯৮৬ ও ১৯৮৮ সালে জাতীয় পার্টি (এরশাদ) প্রার্থী হিসাবে ফেনী-৩ থেকে সংসদ সদস্য নির্বাচিত হয়েছিলেন।
মাহবুবুল আলম তারা

মাহবুবুল আলম তারা(১৯৩৯-২ জুন ২০১৪) বাংলাদেশী রাজনীতিবিদ, ব্যাবসায়ী ও প্রাক্তন সংসদ সদস্য।
মাহবুবুল আলম তারা ১৯৩৯ সালে ফেনীর ফরহাদ নগর গ্রামে জন্মগ্রহণ করেন। তিনি ফারাদনগর খাইয়ারা স্কুল এবং চট্টগ্রাম কলেজিয়েট স্কুলে পড়াশোনা করেছেন। তিনি ঢাকা বিশ্ববিদ্যালয়ের অর্থনীতি বিভাগে পড়াশোনা করেছেন। বিবাহিত জীবনে তার ২ ছেলে ১ মেয়ে।
মাহবুবুল আলম তারা বাংলাদেশের প্যাকেজিং শিল্পের প্রবর্তকও ছিলেন। তিনি তার বন্ধুদের নিয়ে ন্যাশনাল ক্রেডিট অ্যান্ড কমার্স ব্যাংক লিমিটেড (এনসিসি ব্যাংক - বাংলাদেশে প্রকাশিত তালিকাভুক্ত বাণিজ্যিক ব্যাংক) প্রতিষ্ঠা করেছিলেন। তিনি দু'বার এনসিসি ব্যাংক লিমিটেডের চেয়ারম্যান ছিলেন। তিনি ফেনীর অগ্রযাত্রা পত্রিকার সম্পাদক ও প্রকাশক ছিলেন।
মাহবুবুল আলম তারা চট্টগ্রাম কলেজে অধ্যয়নকালে তিনি রাজনৈতিক জীবন শুরু করেছিলেন। তিনি ১৯৬২-৬৩ সালে চট্টগ্রাম কমার্স ছাত্র সংসদের ভিপি ও জিএস ছিলেন। তিনি তৎকালীন স্বৈরাচারী শাসকের বিরুদ্ধে ছাত্র আন্দোলন সংগঠিত করেছিলেন। পূর্ব পাকিস্তানের ১৯৬৯ সালের গণআন্দোলনে অংশ নিয়েছিলেন এবং বাংলাদেশের মুক্তিযুদ্ধের সময় মুক্তি বাহিনীকে সক্রিয়ভাবে সমর্থন করেছিলেন। ছাত্র ইউনিয়নের কেন্দ্রীয় দফতর সম্পাদকও ছিলেন। মওলানা ভাসানীর অনুসারী তারা ১৯৯১ সালে বিএনপিতে যোগ দিয়ে ১৯৯১ থেকে ১৯৯৬ সাল পর্যন্ত তিনি ফেনী-৩ আসনের সংসদ সদস্য ছিলেন। তিনি বাংলাদেশের সংসদে চিফ হুইপ ছিলেন। 
১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বিএনপি থেকে মনোনয়ন চেয়ে না পেয়ে ২০০১ সালে আ.লীগ থেকে ফেনী-৩ আসনের মনোনয়ন নিয়ে নির্বাচন করে পরাজিত হন। পরে তিনি ফের বিএনপিতে ফিরেন।
দীর্ঘ সময় পর্যন্ত তিনি বাংলাদেশ জাতীয়তাবাদী কৃষক দলের কেন্দ্রীয় সভাপতি হিসেবে দায়ীত্ব পালন করেছিলেন। মৃত্যুর আগ পর্যন্ত বিএনপির রাজনীতির সাথে জড়িত ছিলেন।
তারা সিঙ্গাপুরের জাতীয় বিশ্ববিদ্যালয় হাসপাতালে ২ জুন ২০১৪ সালে মারা যান। তিনি ফুসফুসের সমস্যায় ভুগছিলেন। তার গ্রামের বাড়ি ফেনী সদরের ফরহাদনগরে পারিবারিক কবরস্থানে দাফন করা হয়।
মুরি জংশন রেলওয়ে স্টেশন

মুরি জংশন রেল স্টেশন ভারতের ঝাড়খণ্ড রাজ্যের রাঁচি জেলার মুরি শহরে অবস্থিত। মুরি জংশন ভারতীয় রেলের দক্ষিণ পূর্ব রেলওয়ে জোনের রাঁচি বিভাগের অন্তর্গত। স্টেশনটির সংকেতিক নাম হল এমইউআরআই (ইংরেজি:MURI)।
পুরুলিয়া-রাঁচি রেলপথ ১৯০৭ সালে বিএনআর এর ন্যারো গেজ রেলপথ হিসাবে চালু হয়।
১৯২৭ সালে, বেঙ্গল নাগপুর রেলওয়ে ১১৬ কিলোমিটার (৭২ মাইল) চন্ডিল-বরকাকানা বিভাগটি রেল চলাচলের জন্য উন্মুক্ত করে দেয়।
১৪৩ কিলোমিটার (৮৯ মাইল) দীর্ঘ চন্দ্রপুরা-মুরি-রাঁচি-হাতিয়া লাইনের নির্মাণ কাজ ১৯৫৭ সালে শুরু হয় এবং ১৯৬১ সালে এটি সমাপ্ত হয়।
স্টেশনটিতে প্রাপ্ত প্রধান সুবিধাগুলি হ'ল অপেক্ষা করার কক্ষ, অবসর রুম, কম্পিউটারাইজড সংরক্ষণ সুবিধা, সংরক্ষণ কাউন্টার, যানবাহন রাখার স্থান ইত্যাদি। যানবাহনের স্টেশন চত্বরে প্রবেশের অনুমতি রয়েছে। সরকারি রেলওয়ে পুলিশের (জিআরপি) নিরাপত্তা কর্মীরা সুরক্ষার জন্য উপস্থিত থাকেন। স্বাস্থ্যসেবা সরবরাহকারী একটি রেলওয়ে চিকিৎসা কেন্দ্র মুড়ি জংশনের নিকটে অবস্থিত।
স্টেশনে তিনটি প্ল্যাটফর্ম রয়েছে, যা ফুট ওভার ব্রিজের (এফওবি) দ্বারা সংযুক্ত রয়েছে।
অনেক এক্সপ্রেস এবং যাত্রীবাহী ট্রেন মুরি জংশন দিয়ে যায়। মুরি জংশন তাদের মধ্যে কয়েকটিতে টার্মিনাল বা প্রান্তিক স্টেশন হিসাবেও ব্যবহৃত হয়। বেশ কয়েকটি বিদ্যুতায়িত স্থানীয় যাত্রীবাহী ট্রেন রাঁচি থেকে প্রতিবেশী গন্তব্যগুলিতে নিয়মিত বিরতিতে চলাচল করে। মুরি ভারতের প্রধান শহরগুলি- কলকাতা, নতুন দিল্লি, মুম্বই, চেন্নাই, রেনুকুট, সুরাট, গুয়াহাটি, পাটনা, কানপুর, পুরী, জম্মু তাই, ইত্যাদির সাথে সংযুক্ত।
মুরি জংশনের নিকটতম বিমানবন্দরগুলি হ'ল:
লাওয়ারিস

লাওয়ারিস () হচ্ছে ১৯৮১ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন প্রকাশ মেহরা। চলচ্চিত্রটির একটি গান 'মেরে আঙ্গানে মে তুমহারা কিয়া কাম হ্যায়' (বাংলাঃ আমার জায়গায় তোমার কি কাজ) চলচ্চিত্রটিকে তুমুল জনপ্রিয়তা এনে দিয়েছিলো; অল্পবয়সী অল্কা ইয়াগনিক তার জীবনের প্রথম ফিল্মফেয়ার মনোনয়ন পেয়েছিলেন এই চলচ্চিত্রটির জন্য। চলচ্চিত্রটিতে অমিতাভ বচ্চন, জিনাত আমন, আমজাদ খান, সুরেশ ওবেরয়, এবং রাখী ছিলেন। চলচ্চিত্রে বাবা মা'কে খুঁজতে গিয়ে বাস্তব জীবনে পরাহত একজন এতিমের গল্প চিত্রিত হয়েছে।
ব্যাপক ব্যবসাসফল এই চলচ্চিত্রটি অনেক দর্শকপ্রিয়তা পেয়েছিলো। অমিতাভের অন্যতম 'এ্যাংরি ইয়াং ম্যান' চলচ্চিত্র ছিলো এটি।
অমিতাভ বচ্চন ফিল্মফেয়ার সেরা অভিনেতা এবং সুরেশ ওবেরয় ফিল্মফেয়ার পার্শ্ব-অভিনেতা বিষয়শ্রেণীতে মনোনয়ন পেয়েছিলেন।
"লাওয়ারিস" চলচ্চিত্রটি তেলুগু এবং তামিল ভাষায় পুনর্নির্মিত হয়েছে।
সেক্স কিটেন

সেক্স কিটেন এমন এক মহিলা যিনি যৌন উত্তেজক জীবনযাপন বা প্রচুর পরিমাণে যৌন আগ্রাসন প্রদর্শন করেন। শব্দটির উদ্ভব ১৯৫৮ সালে, এবং মূলত ফরাসি অভিনেত্রী ব্রিজিট বার্ডোকে বর্ণনা দিতে ব্যবহৃত হয়েছিল। 
অ্যান-মার্গরেটকে ১৯৬৪ সালে "কিটেন উইথ এ হুইপ" চলচ্চিত্রে সেক্স কিটেন হিসাবে বর্ণনা করা হয়েছিল। একটি সেক্স কিটেন সবসময় তরুণ হয় না।